ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 2671/95 ΤΗΣ ΕΠΙΤΡΟΠΗΣ της 17ης Νοεμβρίου 1995 για τροποποίηση του κανονισμού (ΕΚ) αριθ. 2483/95 για το άνοιγμα και τον τρόπο διαχείρισης δασμολογικής ποσόστωσης αγελάδων και δαμάλεων άλλων, πλην των προοριζομένων προς σφαγή, ορισμένων αλπικών και ορεσείβιων φυλών, καταγωγής ορισμένων τρίτων χωρών, για την περίοδο από 1ης Ιουλίου 1995 έως 31 Δεκεμβρίου 1995

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2179/95 του Συμβουλίου της 8ης Αυγούστου 1995 για αυτόνομη και μεταβατική προσαρμογή ορισμένων γεωργικών παραχωρήσεων που προβλέπονται στις ευρωπαϊκές συμφωνίες και για την τροποποίηση του κανονισμού (ΕΚ) αριθ. 3379/94 για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το 1995 σχετικά με ορισμένα γεωργικά προϊόντα και για τη μπίρα, προκειμένου να ληφθεί υπόψη η συμφωνία για τη γεωργία που έχει συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 8,

Εκτιμώντας:

ότι ο κανονισμός (ΕΚ) αριθ. 2483/95 της Επιτροπής (2) καθόρισε το άνοιγμα και τον τρόπο διαχείρισης δασμολογικής ποσόστωσης αγελάδων και δαμάλεων άλλων,πλην των προοριζομένων προς σφαγή, ορισμένων αλπικών και ορεσείβιων φυλών, καταγωγής ορισμένων τρίτων χωρών, για την περίοδο από 1ης Ιουλίου έως 31 Δεκεμβρίου 1995 7 ότι, λόγω λάθους, η προθεσμία για την υποβολή των προσφορών έχει καθορισθεί στις 27 Οκτωβρίου 1995 7 ότι πρέπει, συνεπώς, να τροποποιηθεί η ημερομηνία αυτή και η ημερομηνία ανακοινώσεως των αιτήσεων στην Επιτροπή 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 3 παράγραφος 3 του κανονισμού (ΕΚ) αριθ. 2483/95 τροποποιείται ως εξής:

- στο πρώτο εδάφιο, οι όροι «έως τις 27 Οκτωβρίου 1995» αντικαθίστανται από τους όρους «την τρίτη εργάσιμη ημέρα το αργότερο μετά την ημερομηνία ενάρξεως ισχύος του κανονισμού (ΕΚ) αριθ. 2671/95 της Επιτροπής» και - στο δεύτερο εδάφιο, οι όροι «έως τις 8 Νοεμβρίου 1995» αντικαθίστανται από τους όρους «την έκτη εργάσιμη ημέρα το αργότερο μετά την ημερομηνία ενάρξεως ισχύος του κανονισμού (ΕΚ) αριθ. 2671/95».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Νοεμβρίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 2351/95 ΤΗΣ ΕΠΙΤΡΟΠΗΣ της 6ης Οκτωβρίου 1995 για την τροποποίηση του κανονισμού (ΕΚ) αριθ. 1445/95 για τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 424/95 (2), και ιδίως τα άρθρα 9, 13 και 25,

Εκτιμώντας:

ότι ο κανονισμός (ΕΚ) αριθ. 1445/95 της Επιτροπής (3) έχει καθορίσει τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος 7 ότι, μετά την έναρξη ισχύος του κανονισμού (ΕΚ) αριθ. 1445/95 και προκειμένου να θιγεί η ορθή διαχείριση της αγοράς, πρέπει να περιοριστεί η διάρκεια ισχύος των πιστοποιητικών εξαγωγής και να αυξηθεί η εγγύηση για το σύνολο των προϊόντων του τομέα του βοείου κρέατος 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1445/95 τροποποιείται ως εξής:

1. Το άρθρο 9 αντικαθίσταται από το ακόλουθο κείμενο:

«Άρθρο 9 Η εγγύηση σχετικά με τα πιστοποιητικά εξαγωγής ανέρχεται σε:

α) 65 Ecu ανά κεφαλή για τα ζώντα ζώα 7 β) 44 Ecu ανά 100 χιλιόγραμμα για τα προϊόντα που υπάγονται στον κωδικό ΣΟ 0201 30 00 100, για τις επιστροφές κατά την εξαγωγή 7 γ) 24 Ecu ανά 100 χιλιόγραμμα καθαρού βάρους για τα υπόλοιπα προϊόντα.».

2. Στο άρθρο 8 παράγραφος 1, η λέξη «πέμπτου» αντικαθίσταται από τη λέξη «τετάρτου».

Άρθρο 2

Ο παρών κανονισμός αρχίζει να ισχύει στις 7 Οκτωβρίου 1995.

Εφαρμόζεται στα πιστοποιητικά εξαγωγής με προκαθορισμένη επιστροφή που ζητούνται από τις 9 Οκτωβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 6 Οκτωβρίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 2363/95 ΤΗΣ ΕΠΙΤΡΟΠΗΣ της 9ης Οκτωβρίου 1995 για τον καθορισμό της υπερβάσεως της μέγιστης εγγυημένης κοινοτικής εκτάσεως βάμβακος καθώς και του μειωμένου ποσού της ενισχύσεως υπέρ των μικρών παραγωγών βάμβακος για την περίοδο 1994/95

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1152/90 του Συμβουλίου της 27ης Απριλίου 1990 για την καθιέρωση καθεστώτος ενισχύσεως υπέρ των μικρών παραγωγών βάμβακος (1), όπως τροποποιήθηκε τελευταία από τον κανονισμό (ΕΟΚ) αριθ. 2054/92 (2), και ιδίως το άρθρο 7 παράγραφος 2,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και την ισοτιμία που πρέπει να εφαρμόζονται στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΚ) αριθ. 150/95 (4), και ιδίως το άρθρο 13 παράγραφος 1,

Εκτιμώντας:

ότι, βάσει του άρθρου 7 παράγραφος 2 του προαναφερθέντος κανονισμού, η Επιτροπή διαπιστώνει κάθε υπέρβαση της μέγιστης εγγυημένης κοινοτικής εκτάσεως και καθορίζει την ανάλογη μείωση του ποσού της ενισχύσεως 7 ότι η Επιτροπή, με βάση τις πληροφορίες που λήφθηκαν από τα κράτη μέλη παραγωγής, διαπίστωσε, για την περίοδο 1994/95, υπέρβαση της μέγιστης εγγυημένης ποσότητας που καθορίστηκε από τον κανονισμό (ΕΟΚ) αριθ. 2048/90 της Επιτροπής της 18ης Ιουλίου 1990 περί λεπτομερειών εφαρμογής του καθεστώτος ενισχύσεως υπέρ των μικροπαραγωγών βάμβακος (5), όπως τροποποιήθηκε για τελευταία φορά από τον κανονισμό (ΕΚ) αριθ. 1908/94 (6) 7 ότι πρέπει, συνεπώς, να καθοριστεί αυτή η υπέρβαση όπως προβλέπεται στο άρθρο 9 παράγραφος 2 του κανονισμού (ΕΟΚ) αριθ. 2048/90 και το μειωμένο ποσό της ενισχύσεως για την περίοδο αυτή όπως αναφέρεται κατωτέρω 7 ότι το εν λόγω ποσό πρέπει να μετατραπεί σε εθνικά νομίσματα σύμφωνα με τις διατάξεις που προβλέπονται στο άρθρο 5 παράγραφος 2 του κανονισμού (ΕΟΚ) αριθ. 1152/90 7 ότι, κατά συνέπεια, το ποσό της ενίσχυσης πρέπει να καθοριστεί λαμβάνοντας υπόψη ότι το εν λόγω γενεσιουργό αίτιο είναι οπωσδήποτε προγενέστερο της ημερομηνίας της 1ης Φεβρουαρίου 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λίνου και Καννάβεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο 1994/95, η υπέρβαση της μέγιστης εγγυημένης κοινοτικής εκτάσεως βάμβακος που αναφέρεται στο άρθρο 7 παράγραφος 2 του κανονισμού (ΕΟΚ) αριθ. 1152/90 καθορίζεται σε 106 468 εκτάρια.

Άρθρο 2

Για την περίοδο 1994/95, το ποσό της μειωμένης ενισχύσεως, σε εφαρμογή του άρθρου 7 παράγραφος 2 του κανονισμού (ΕΟΚ) αριθ. 1152/90, καθορίζεται σε 100,45 Ecu ανά εκτάριο.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Οκτωβρίου 1995.

Για την Επιτροπή Franz FISCHLER Μέλος της Επιτροπής
ΚΑΝΟΝΙΣΜΟΣ (ΕΚ) αριθ. 2306/95 ΤΗΣ ΕΠΙΤΡΟΠΗΣ της 29ης Σεπτεμβρίου 1995 για τροποποίηση του κανονισμού (ΕΚ) αριθ. 1268/95 για τη λήψη ορισμένων μεταβατικών μέτρων σχετικών με την ενεργοποίηση της γεωργικής συμφωνίας του Γύρου της Ουρουγουάης που εφαρμόζονται κατά την εξαγωγή γεωργικών προϊόντων υπό μορφή εμπορευμάτων μη υπαγομένων στο παράρτημα ΙΙ της συνθήκης, καθώς και για τροποποίηση του κανονισμού (ΕΚ) αριθ. 2476/94

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3448/93 του Συμβουλίου της 6ης Δεκεμβρίου 1993 για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 8 παράγραφος 3 και το άρθρο 20,

Εκτιμώντας:

ότι ο κανονισμός (ΕΚ) αριθ. 1268/95 της Επιτροπής (2), προβλέπει στο άρθρο 3 παράγραφος 1 ότι τα πιστοποιητικά για τα οποία ο λόγος στην εν λόγω παράγραφο εκδίδονται την πέμπτη εργάσιμη ημέρα μετά την ημέρα υποβολής της αίτησης, υπό τον όρο ότι δεν θα ληφθούν σε αυτό το διάστημα ιδιαίτερα μέτρα 7

ότι, για λόγους σαφήνειας, είναι ανάγκη να διευκρινιστεί τι μέτρα μπορούν να θεσπιστούν σε αυτό το διάστημα 7

ότι, όταν η Επιτροπή αποφασίσει τι μέτρα πρέπει ενδεχομένως να θεσπιστούν, δεν είναι ανάγκη να υποβληθούν εκ νέου προς εξέταση, με νέα προθεσμία, οι αιτήσεις έκδοσης πιστοποιητικών για το ίδιο βασικό προϊόν 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οριζοντίων Θεμάτων σχετικά με την Εμπορία Μεταποιημένων Γεωργικών Προϊόντων μη περιλαμβανομένων στο παράρτημα ΙΙ της συνθήκης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 παράγραφος 1 του κανονισμού (ΕΚ) αριθ. 1268/95 προστίθενται τα ακόλουθα νέα εδάφια:

«Τα μέτρα για τα οποία ο λόγος στο προηγούμενο εδάφιο είναι είτε η αναστολή του προκαθορισμού των επιστροφών είτε η απόρριψη ορισμένων ή όλων των αιτήσεων είτε η τροποποίηση των ποσών επιστροφής.

Σε περίπτωση αποδοχής ορισμένων ή όλων των αιτήσεων από την Επιτροπή, τα πιστοποιητικά εκδίδονται προτού εκπνεύσει η προθεσμία των πέντε εργάσιμων ημερών.

Σε περίπτωση τροποποίησης του ποσού της επιστροφής που αντιστοιχεί στο βασικό προϊόν για το οποίο ζητείται το πιστοποιητικό προκαθορισμού, η αρμόδια αρχή ενημερώνει αμέσως τον αιτούντα σχετικώς. Ο αιτών μπορεί:

- είτε να αποσύρει την αίτηση, οπότε η εγγύηση αποδεσμεύεται αμέσως,

- είτε να αποδεχθεί την έκδοση του πιστοποιητικού με το τροποποιημένο ποσό επιστροφής.

Εάν ο ενδιαφερόμενος δεν αντιδράσει το αργότερο μέχρι την τρίτη εργάσιμη ημέρα που έπεται της δημοσίευσης της τροποποίησης του ποσού της επιστροφής, θεωρείται ότι αποσύρει την αίτηση έκδοσης πιστοποιητικού προκαθορισμού.».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Σεπτεμβρίου 1995.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 318 της 20. 12. 1993, σ. 18.

(2) ΕΕ αριθ. L 123 της 3. 6. 1995, σ. 5.
ΚΑΝΟΝΙΣΜΟΣ (ΕΚ) αριθ. 2216/95 ΤΗΣ ΕΠΙΤΡΟΠΗΣ της 19ης Σεπτεμβρίου 1995 για την θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου της 12ης Οκτωβρίου 1992 (1) με τον οποίο καθιερώνεται ο κοινοτικός τελωνειακός κώδικας,

τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με την οποία καθιερώνεται ο κοινοτικός τελωνειακός κώδικας (2), όπως τροποποιήθηκε τελευταία από τον κανονισμό (ΕΚ) αριθ. 1762/95 (3), και ιδίως το άρθρο 173, παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια η θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7 ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 22 Σεπτεμβρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Σεπτεμβρίου 1995.

Για την Επιτροπή Mario MONTI Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 2029/95 ΤΗΣ ΕΠΙΤΡΟΠΗΣ της 22ας Αυγούστου 1995 σχετικά με τη διακοπή της αλιείας γλώσσας από σκάφη που φέρουν τη σημαία της Γαλλίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), και ιδίως το άρθρο 21 παράγραφος 3,

Εκτιμώντας:

ότι ο κανονισμός (ΕΚ) αριθ. 3362/94 του Συμβουλίου της 20ής Δεκεμβρίου 1994 περί καθορισμού, για ορισμένα ιχυαποθέματα και ομάδες ιχθυαποθεμάτων, των συνολικών επιτρεπόμενων αλιευμάτων για το 1995 και ορισμένων όρων βάσει των οποίων μπορούν να αλιεύονται (2), όπως τροποποιήθηκε από τον κανονισμό (ΕΚ) αριθ. 746/95 (3), προβλέπει τις ποσοστώσεις γλώσσας για το 1995 7

ότι, προκειμένου να εξασφαλισθεί η συμμόρφωση προς τις διατάξεις σχετικά με τους ποσοτικούς περιορισμούς για τα αλιεύματα των αποθεμάτων που υπόκεινται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία πραγματοποιούνται από σκάφη που φέρουν τη σημαία ενός κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί 7

ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα γλώσσας στα ύδατα των υποδιαιρέσεων CIEM II, IV από σκάφη που φέρουν τη σημαία της Γαλλίας ή είναι νηολογημένα στη Γαλλία, έχουν προσεγγίσει το όριο των ποσοστώσεων που έχουν χορηγηθεί για το 1995 7 ότι η Γαλλία απαγόρευσε την αλιεία του αποθέματος αυτού από τις 25 Ιουλίου 1995 7 ότι κατά συνέπεια, είναι αναγκαίο να τηρηθεί η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα γλώσσας στα ύδατα των υποδιαιρέσεων CIEM II, IV από σκάφη που φέρουν τη σημαία της Γαλλίας ή είναι νηολογημένα στη Γαλλία, θεωρούνται ότι έχουν εξαντλήσει την ποσόστωση που έχει χορηγηθεί στη Γαλλία για το 1995.

Απαγορεύεται η αλιεία γλώσσας στα ύδατα των υποδιαιρέσεων CIEM II, IV από σκάφη που φέρουν τη σημαία της Γαλλίας ή είναι νηολογημένα στη Γαλλία, καθώς επίσης και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 25 Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Αυγούστου 1995.

Για την Επιτροπή

Karel VAN MIERT

Μέλος της Επιτροπής

(1) ΕΕ αριθ. L 261 της 20. 10. 1993, σ. 1.

(2) ΕΕ αριθ. L 363 της 31. 12. 1994, σ. 1.

(3) ΕΕ αριθ. L 74 της 1. 4. 1995, σ. 1.
ΚΑΝΟΝΙΣΜΟΣ (ΕΚ) αριθ. 1955/95 ΤΗΣ ΕΠΙΤΡΟΠΗΣ της 8ης Αυγούστου 1995 για την θέσπιση των κατά μονάδα αξιών για τον καθορισμό της δασμολογητέας αξίας ορισμένων αναλώσιμων εμπορευμάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου της 12ης Οκτωβρίου 1992 (1) με τον οποίο καθιερώνεται ο κοινοτικός τελωνειακός κώδικας,

τον κανονισμό (ΕΟΚ) αριθ. 2454/93 της Επιτροπής της 2ας Ιουλίου 1993 για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου με την οποία καθιερώνεται ο κοινοτικός τελωνειακός κώδικας (2), όπως τροποποιήθηκε τελευταία από τον κανονισμό (ΕΚ) αριθ. 1762/95 (3), και ιδίως το άρθρο 173, παράγραφος 1,

Εκτιμώντας:

ότι στα άρθρα 173 έως 177 του κανονισμού (ΕΟΚ) αριθ. 2454/93 προβλέπονται τα κριτήρια η θέσπιση, εκ μέρους της Επιτροπής, κατά μονάδα αξιών περιοδικής ισχύος για τα προϊόντα που καθορίζονται σύμφωνα με την κατάταξη που αναφέρεται στο παράρτημα 26 του εν λόγω κανονισμού 7 ότι η εφαρμογή των κανόνων και των κριτηρίων, που καθορίζονται στα ανωτέρω άρθρα επί των στοιχείων που ανακοινώθηκαν στην Επιτροπή, σύμφωνα με τις διατάξεις του άρθρου 173 παράγραφος 2 του κανονισμού (ΕΟΚ) αριθ. 2454/93, οδηγεί, για τα σχετικά προϊόντα, στον καθορισμό των κατά μονάδα αξιών σύμφωνα με τον τρόπο που αναφέρεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατά μονάδα αξίες που αναφέρονται στο άρθρο 173 παράγραφος 1 του κανονισμού (ΕΟΚ) αριθ. 2454/93 καθορίζονται σύμφωνα με τον πίνακα του παραρτήματος.

Άρθρο 2

Ο παρών κανονισμός αρχίζει να ισχύει στις 11 Αυγούστου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Αυγούστου 1995.

Για την Επιτροπή Martin BANGEMANN Μέλος της Επιτροπής

ΠΑΡΑΡΤΗΜΑ

>ΘΕΣΗ ΠΗΝΑΚΑ>
ΚΑΝΟΝΙΣΜΟΣ (ΕΚ) αριθ. 1909/95 ΤΟΥ ΣΥΜΒΟΥΛΙΟΥ της 24ης Ιουλίου 1995 για δέκατη έβδομη τροποποίηση του κανονισμού (ΕΟΚ) αριθ. 3094/86 που προβλέπει ορισμένα τεχνικά μέτρα διατήρησης των αλιευτικών πόρων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι, κατά τα άρθρα 2 και 4 του κανονισμού (ΕΟΚ) αριθ. 3760/92 της 20ής Δεκεμβρίου 1992 για τη θέσπιση ενός κοινοτικού καθεστώτος αλιείας και υδατοκαλλιέργειας (3), το Συμβούλιο θεσπίζει, με γνώμονα τις υπάρχουσες επιστημονικές γνώμες, τα αναγκαία μέτρα διατήρησης ώστε να εξασφαλιστεί η βιώσιμη, υπεύθυνη και ορθολογική εκμετάλλευση των ζώντων θαλάσσιων πόρων 7 ότι για το σκοπό αυτό, το Συμβούλιο μπορεί να καθορίσει τεχνικά μέτρα σχετικά με τα αλιευτικά εργαλεία και τους τρόπους χρησιμοποίησής τους 7 ότι είναι αναγκαίο να θεσπιστούν αρχές και λεπτομέρειες λήψης των τεχνικών αυτών μέτρων σε κοινοτικό επίπεδο ώστε κάθε κράτος μέλος να μπορέσει να εξασφαλίσει τη διαχείριση των αλιευτικών δραστηριοτήτων στα θαλάσσια ύδατα υπό την κυριαρχία ή δικαιοδοσία του 7 ότι ο κανονισμός (ΕΟΚ) αριθ. 3094/86 του Συμβουλίου (4) καθορίζει τους γενικούς τεχνικούς κανόνες για την αλίευση και την εκφόρτωση των βιολογικών πόρων που βρίσκονται εντός των υδάτων που οριοθετεί 7 ότι, με βάση τις επιστημονικές γνώμες, ορισμένες παρεκκλίσεις από τα τεχνικά μέτρα που αναφέροναι στο παράρτημα Ι του κανονισμού (ΕΟΚ) αριθ. 3094/86, που αποφασίζονται σε ετήσια βάση, μπορούν να ενσωματωθούν τώρα πλέον οριστικά στο εν λόγω παράρτημα,

ότι, ως εκ τούτου ο κανονισμός (ΕΟΚ) αριθ. 3094/86 πρέπει να τροποποιηθεί,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΟΚ) αριθ. 3094/86 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιουλίου 1995.

Για το Συμβούλιο Ο Πρόεδρος P. SOLBES MIRA

ΠΑΡΑΡΤΗΜΑ

Στο παράρτημα Ι:

α) η έκτη, έβδομη και όγδοη στήλη του κεφαλαίου «Περιοχές 1 και 2» αντικαθίστανται από το ακόλουθο κείμενο:

>ΘΕΣΗ ΠΗΝΑΚΑ>

β) Οι υποσημειώσεις (14), (15) και (16) γίνονται (11), (12) και (13) αντιστοίχως.
ΚΑΝΟΝΙΣΜΟΣ (ΕΚ) αριθ. 1850/95 ΤΗΣ ΕΠΙΤΡΟΠΗΣ της 26ης Ιουλίου 1995 για τροποποίηση του κανονισμού (ΕΟΚ) αριθ. 3886/92 σχετικά με τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον τομέα του βοείου κρέατος, ιδίως όσον αφορά την πληρωμή προκαταβολών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 για την κοινή οργάνωση αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 424/95 (2), και ιδίως το άρθρο 4α παράγραφος 8 και το άρθρο 4δ παράγραφος 8,

Εκτιμώντας:

ότι ο κανονισμός (ΕΟΚ) αριθ. 3886/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1846/95 (4), προβλέπει ορισμένους κανόνες σχετικά με την πληρωμή προκαταβολών 7 ότι, λόγω της δύσκολης κατάστασης της αγοράς, πρέπει να επιτραπεί αύξηση του ποσού της προκαταβολής της ειδικής επιδότησης και η προώθηση της πληρωμής της εν λόγω προκαταβολής, κατά τρόπο συμβατό με τις δημοσιονομικές προβλέψεις 7 ότι η εφαρμοζόμενη μέση γαλακτοκομική απόδοση ανά κράτος μέλος, προκειμένου να καθορισθεί ο αριθμός των αγελάδων που είναι επιλέξιμες για επιδότηση θηλάζουσας αγελάδας, προέκυψε με την εξαίρεση της Αυστρίας, της Φινλανδίας και της Σουηδίας, από τις στατιστικές του έτους 1991 7 ότι η μέση γαλακτοκομική απόδοση αυξήθηκε σημαντικά κατά τη διάρκεια των τελευταίων ετών 7 ότι, λόγω του γεγονότος αυτού, πρέπει να προσαρμοσθούν τα στοιχεία αυτά προς τις νέες αποδόσεις, λαμβάνοντας υπόψη το έτος 1993 ως έτος αναφοράς για όλα τα κράτη μέλη 7 ότι πρέπει, κατά συνέπεια, να τροποποιηθεί ο κανονισμός (ΕΟΚ) αριθ. 3886/92 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3886/92 τροποποιείται ως εξής:

1. στο άρθρο 44 παράγραφος 1 προστίθεται το ακόλουθο νέο εδάφιο:

«Ωστόσο, όσον αφορά το ημερολογιακό έτος 1995, η προκαταβολή της ειδικής επιδότησης μπορεί να λάβει χώρα από τις 16 Οκτωβρίου 1995 μέχρι ύψους 80 % του ποσού της εν λόγω επιδότησης.» 7 2. το παράρτημα ΙΙΙ αντικαθίσταται από το ακόλουθο κείμενο:

«ΠΑΡΑΡΤΗΜΑ ΙΙΙ Μέση γαλακτοπαραγωγική απόδοση που αναφέρεται στο άρθρο 25 >ΘΕΣΗ ΠΗΝΑΚΑ>

».

Άρθρο 2

Ο παρών κανονισμός αρχίζει να ισχύει την εβδόμη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996, με εξαίρεση το άρθρο 1 σημείο 1, το οποίο θα εφαρμοσθεί από την ημερομηνία έναρξης ισχύος.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1995.

Για την Επιτροπή Franz FISCHLER Μέλος της Επιτροπής